Ḿfág wóe, éyɔŋ wǎyi wónō ǹtsīgán ńtól wóe, éyɔŋ wǎyi sám mɔ́ ábə̄ nyé, 14ngə́ bə̄bə̂ bə́ mam bə́ nə wa á mɔ́, woágā bɔ́ óyǎb, təge dzogě naa é dzam á nə ábē é tɔ̄bɔ̄ ébə̌m dzóē étēde. 15Eyɔ̌ŋ tē hḿ wāyi bɛ́dē ásū á yób təge ai atɔ́n; ábōg ō man yǎ fûbǎn nālá, o ńtɔ̄á fɔ́ɔ́ təge mbádā dzóm. 16Wayi fɔ́ɔ́ mǎn vóǎn mīńtyé míé, ǒ ngadúgan tə́ mya tsog hə anə́ mə̄ndím yā mə́ sigi yǎ óswē á ńkiɛ. 17Enyiŋ yâyi bǎd tə́bə, é fyɛgɛ a lodo ńtóban ámǒs, díbī lâyi vəŋan anə́ mə̄múan mə́ kídí. 18Wayi fɔ́ɔ́ dzyé ai afidí á túd; ńdɔ̄ fə tɔ́ o ngábəgə osáma á mís mə́ bod, wayi kə óyɔ̄ á myə̄ə̄ŋ. 19Wayi bómbo á sí təge ai é mod a ndə́gələ wa, ńdɔ̄ fə abuí bod bâyi wa kǎd sɔ̄ sīī wɔ́ ásū. 20Ḿfág bə́bə̂ bə́ bod, mís mábán mâyi mǎn dīg ńdɔ̄ fə təge fɔ́ɔ́ ai ekə m̀bíl ású dábán; afidí dábán á ńtɔ̄á yǎ fɔ̄ɔ̄ dzóm dzídzīá hə ngɔŋɔlɔ awú !